NaiveNeuron/SloPal huggingface dataset:
D. Lipšic, poslanec: (2008-02-14):
Výbory prerokovali návrh zákona v lehote určenej uznesením Národnej rady. Poslanci, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh novely zákona o výkone trestu odňatia slobody odporúčali Národnej rade schváliť: ústavnoprávny výbor; výbor pre financie, rozpočet a menu; výbor pre sociálne veci a bývanie; výbor pre obranu a bezpečnosť; výbor pre ľudské práva, národnosti a postavenie žien. Z uznesení výborov Národnej rady vyplývajú tieto pozmeňujúce a doplňujúce návrhy, ktoré sú rozpísané v bode IV spoločnej správy zároveň s odporučením gestorského výboru. Keďže ide o 9 návrhov, pozmeňujúcich a doplňujúcich, gestorský výbor odporúča hlasovať o pozmeňujúcich a doplňujúcich návrhoch spoločne a tieto návrhy odporúča gestorský výbor schváliť. Spoločná správa výborov bola schválená 28. januára 2008 uznesením č. 322. Pán predsedajúci, otvorte, prosím, rozpravu.
Susko, Boris, poslanec NR SR (2015-01-27):
Ďakujem pekne za slovo, pani predsedajúca. Ja by som chcel teda sa ospravedlniť a dodatočne uviesť, že tak ako uviedol pán poslanec Gál, že som tiež praktizujúci advokát, takže tiež by som mal uviesť, že som v konflikte záujmov, aj keď si osobne nemyslím, že tento zákon je ten, s ktorým sme ako advokáti v konflikte záujmov, pretože neupravuje postavenie advokátov ani priamo ich, ich činnosť, a to by sme teoreticky boli všetci občania v konflikte záujmov, lebo každý z nás sa môže dostať do civilného či už sporového, alebo mimosporového konania. Ale to len formálne. Vecne by som chcel zareagovať na to, čo povedal pán poslanec Gál, že civilný proces alebo Občiansky súdny poriadok nie je jediným nástrojom na zabezpečenie problémov v justícii alebo v súdnych konaniach. A tu by som chcel zdôrazniť to, čo som povedal už v tom úvodnom slove, resp. v rozprave, že rekodifikácia občianskeho súdneho procesu je – alebo teda kódexov občianskeho súdneho procesu – je len jedným z nástrojov, ktoré, ktorými sa SMER pokúša v tomto volebnom období vyriešiť problémy v justícii. Boli to predtým stavovské kódexy, ktoré sa riešili a ktoré sa novelizovali. Teraz je to rekodifikácia Občianskeho súdneho poriadku a prebieha, ako iste dobre viete, aj rekodifikácia hmotného kódexu Občianskeho zákonníka, ktorá by mala dokončiť tento, tento proces a, samozrejme, aj komplex ďalších opatrení, ktoré sa zavádzajú práve za účelom vymožiteľnosti práva a posilnenia spravodlivosti a spravodlivého súdneho konania. Čiže nedá sa povedať alebo nie je pravdou to, že toto je jediný nástroj, ktorým chceme... (Prerušenie vystúpenia časomerom.)
Hrušovský, Pavol, predseda NR SR (2011-12-08):
Vysvetlím na rokovaní poslaneckého grémia, ktoré zvolávam bezprostredne po prerušení schôdze. Pani poslankyňa Sabolová, predsedníčka výboru.
P. Paška, predseda NR SR: (2007-09-20):
(Hlasovanie.) 141 prítomných, 92 za, 2 proti, 44 sa zdržalo, 3 nehlasovali. Návrh sme prijali.
Kéry, Marián, poslanec NR SR (2014-01-29):
Ďakujem za slovo. Vážený pán splnomocnenec, viackrát ste zdôraznili, že mali by sme mať rovnaký meter na rómske a nerómske etnikum. Ja vás ubezpečujem, že naozaj my to vieme a my ho máme. Čo mi najviac vadilo vo vašom vystúpení, bola miera akéhosi alibizmu, ktorý vyústil do toho, že ste spomenuli, že niektorí Rómovia nemuseli rozumieť reči policajtov. Ja si myslím, že každý občan Slovenskej republiky by nemal mať problém rozumieť jazykom slovenským. Ak to tak nie je, tak prichádzame k inému problému, a to je školstvo a možno ďalšie veci s tým súvisiace. A nemyslím si, že helma s tou kamerou by vyriešila prapôvodný, príčinu toho, prečo táto schôdza, táto mimoriadna schôdza Národnej rady Slovenskej republiky beží. Ale o tom by som mohol hovoriť oveľa viacej. Ďakujem.
M. Číž, podpredseda NR SR: (2009-02-10):
Otváram rozpravu. Písomnú prihlášku som nedostal, preto sa pýtam, kto sa, prosím, do rozpravy hlási ústne. Neregistrujem žiadneho pána kolegu ani pani kolegyňu. Vyhlasujem rozpravu za skončenú. Ďakujem pánovi ministrovi, rovnako pánovi spravodajcovi. A prerušujem rokovanie o tomto bode programu. Ďakujem pekne. Takže môžeme pokračovať, vážené kolegyne, kolegovia, teraz nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov . Tento návrh vlády bol uverejnený ako tlač 944. Teraz prosím pána ministra hospodárstva Slovenskej republiky Ľubomíra Jahnátka, aby tento vládny návrh na skrátené legislatívne konanie odôvodnil. Máte slovo, pán minister.
Kollár, Boris, predseda NR SR (2021-07-23):
S ďalšou faktickou poznámkou vystúpi pán poslanec Beluský.
Ďuriš Nicholsonová, Lucia, podpredsedníčka NR SR (2017-03-28):
Ďakujem veľmi pekne, pani podpredsedníčka vlády. A teraz dávam slovo spravodajkyni, ktorú určil navrhnutý gestorský výbor, ústavnoprávny výbor, pani poslankyne Jane Laššákovej, aby predniesla spravodajskú informáciu, nech sa páči.
Paška, Pavol, predseda NR SR (2013-09-04):
(Hlasovanie.) 143 prítomných, 141 za, 2 nehlasovali. Schválili sme uznesenie. Pán poslanec Susko uvedie v prvom čítanie hlasovanie o návrhu zákona, Obchodný zákonník, je to tlač 600. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 600.)
Grendel, Gábor, podpredseda NR SR (2021-06-29):
(Zaznievanie gongu.) Kolegyne, kolegovia, musím vám oznámiť, že začiatok schôdze sa ešte posúva o 30 minút, takže na 20.30. (Prestávka.)
Paška, Pavol, predseda NR SR (2013-05-31):
Faktická poznámka – pani poslankyňa Gibalová. Končím možnosť sa prihlásiť. Máte slovo.
Milanová, Natália, poslankyňa NR SR (2019-09-13):
Ďakujem veľmi pekne za slovo. Spomínali ste vo svojom prejave aj tých poslancov, ktorí podpísali zvolanie mimoriadnej schôdze. Ja teda budem reagovať ako časť toho Matovičovho zvyšku, čo pri ňom stále stojí, pretože pre mňa je vernosť vcelku kľúčová záležitosť ako v manželstve, tak aj v politike a tú mimoriadnu schôdzu som podpísala rada. Tak ako som rada chodievala v roku 2016 na protesty pred Bonaparte, neľutujem to, lebo Bašternák je v base. A neľutujem ani to, že som bola pred ministerstvom spravodlivosti. Okrem toho, že sa tam môj syn vtedy veľmi dobre vykakal, čo je pre dieťa veľmi dôležité, Jankovská odstúpila. Pre mňa je, skrátka, spravodlivosť dôležitá, aj sloboda, aj pravda. Je pre mňa dôležité urobiť všetko pre to, aby sa ľuďom a hlavne našim deťom žilo v tejto krajine... (Prerušenie vystúpenia predsedajúcim.)
V. Veteška, podpredseda NR SR: (2007-01-30):
Otváram všeobecnú rozpravu. Písomne sa nikto neprihlásil do rozpravy. Pýtam sa, kto sa ústne hlási? Nikto sa nehlási. Vyhlasujem rozpravu za skončenú a prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých zákonov (tlač 168). Návrh na jeho pridelenie máte v rozhodnutí č. 165. Prosím teraz pána ministra hospodárstva Ľubomíra Jahnátka, aby uviedol tento vládny návrh zákona.
Tomáš, Erik, poslanec NR SR (2023-01-26):
Vážený pán predsedajúci, kolegovia, kolegyne, ktorí ste tu v poskromnom množstve. (Reakcie z pléna: „ Z HLAS-u nikto .“)
Senko, Ján poslanec NR SR (2018-09-12):
Ďakujem za slovo, pán predseda. V rozprave vystúpili traja poslanci, pán poslanec Dostál podal jeden pozmeňujúci návrh. Vzhľadom na to, že dnes bol v rozprave podaný pozmeňujúci návrh, pán predseda, dajte hlasovať o skrátení lehoty podľa § 83 ods. 4 rokovacieho poriadku.
Hort, Milan, podpredseda NR SR (2011-05-20):
Pán kolega, ja vás na chvíľu preruším. Kolegovia, váš poslanec rozpráva, nie je nás tu veľa, ale naozaj to ruší.
Hort, Milan, podpredseda NR SR (2011-02-10):
Ďakujem, pán navrhovateľ. Teraz dávam slovo spoločnému spravodajcovi z výboru pre verejnú správu. (Hlasy z pléna.) Pýtam sa, či je prítomný pán poslanec Szilárd Somogyi? (Reakcie z pléna.) Pani tajomníčka, poprosím, skúste zohnať pána poslanca. Takže dávam slovo poslancovi Szilárdovi Somogyimu, aby ako spravodajca z výboru pre verejnú správu a regionálny rozvoj nás informoval o výsledku rokovania výborov a aby odôvodnil návrh a stanovisko gestorského výboru. Nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 133 poslancov, za 98, hlasovania sa zdržalo 34, nehlasoval 1. Konštatujem, že sme tento vládny návrh zákona schválili . vládnom návrhu zákona, ktorým sa mení a dopĺňa zákon č. 510/2002 Z. z. o platobnom styku a o zmene a doplnení niektorých zákonov (tlač 412). Spoločným spravodajcom je pán poslanec Hurban. Nech sa páči, máte slovo. J. Hurban, poslanec: Ďakujem pekne, vážený pán predsedajúci. V rozprave nevystúpil nikto. Budeme preto hlasovať iba o bodoch zo spoločnej správy. Prvé hlasovanie bude o bodoch 1 až 15 spoločne s tým, že gestorský výbor ich odporúča schváliť.
B. Bugár, podpredseda NR SR: (2004-03-11):
(Hlasovanie.) Prítomných 136, za návrh hlasovalo 136 poslancov. Konštatujem, že bod 12 sme schválili. Nech sa páči. A. Hajduk, poslanec: Prosím, pán predsedajúci, dajte hlasovať spoločne o bodoch informácie 1, 2, 3, 4.
V. Veteška, podpredseda NR SR: (2004-12-14):
J. Cuper, poslanec: Ďakujem pekne, pán predsedajúci. Kresťanská filozofia, len tak mimochodom - štátu - existuje od čias Tomáša Akvinského a aj dnes z nej vychádza množstvo literatúry. Pán Šimko, treba sledovať a nie kritizovať. Ale nie o tom som chcel hovoriť. Ja chcem povedať pánovi predrečníkovi, pánovi Soboňovi, že nie preto nechce táto vláda, že by nemala na to nejakú koncepciu, niesť zodpovednosť za sociálnu reformu, ale pretože táto vláda, tento štát alebo ľudia v nej sediaci tento štát nechceli, nemajú k nemu vzťah a možno viacej chcú slúžiť cudzím tútorom, ktorí ich do vlády vlastne posadili, ako vlastným občanom vlastného štátu. A touto politiku vlastne im ho chcú ešte viacej znepríjemniť, alebo spomienky na Slovenskú republiku ako štát znepríjemniť, pretože vláda sa v každom štáte má starať o sociálnu kultúru a výchovnú funkciu. Tu táto vláda systematicky likviduje tieto funkcie slovenského štátu. Zámerne, aby ho takto znepríjemňovala. Samozrejme, pokiaľ ide o výsledky, že sa prezentujú pozitívne, nuž, o to sa starajú vládni propagandisti tak vo vládnych ako aj v súkromných médiách a ožívajú najmä v poslednej dobe, ale, žiaľ, vo vládnych médiách, aby diskreditovali opozíciu, nie kritizovali vládnu koalíciu. Ďakujem.
Hudacký, Ján, poslanec NR SR (2015-05-28):
Ďakujem pekne, pani predsedajúca. Škoda, že tu nie je pán kolega Miškov, napriek tomu chcem poďakovať, že zašiel vo svojom vystúpení výstižne aj do histórie, totiž víťazné prevzatie Vodnej elektrárne Gabčíkovo v marci tohto roku mi pripomínalo rok ’48, rok komunistického prevratu, keď komunisti okradli ľudí o nevyčísliteľné hodnoty. A pri tomto tzv. víťaznom prevzatí Vodnej elektrárne Gabčíkovo mi skutočne už hádam chýbajú len Ľudové milície. Inak tie kalkulácie, ktoré pán kolega tu spomínal, sú príkladom toho, ako skutočne pán premiér Fico klame ľudí tejto krajiny, pretože aj podľa toho, podľa hrubých kalkulácií, keď som, keď som to vyčísľoval, tak určite vyzerá to tak, že pri prevádzke tejto elektrárne prostredníctvom Vodohospodárskej výstavby táto krajina príde takmer o 10 mil. eur ročne, čo v priebehu ďalších 20 rokov to môže byť skutočne veľmi vysoká hodnota. Nakoniec tiež ma mrzí u pána Miškova, že prešiel na záver tohto svojho vystúpenia až do určitej takej volebnej komunikácie, keď porovnával, ako kdesi je treba byť v strede, a to už mi pripomínalo v podstate také tie už propagačné výstupy „srdcom ľavica, rozumom pravica“, ale v podstate toto mu teda nech bude odpustené. Ďakujem pekne.
Laurenčík, Milan, podpredseda NR SR (2022-02-22):
Pán poslanec Erik Tomáš s faktickou poznámkou.
P. Dubravay, poslanec: (2010-02-11):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. januára 2010 č. 1508 a podľa § 73 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 31 dní od dňa ich pridelenia. Pán predseda parlamentu, skončil som. Prosím, otvorte rozpravu.
Šeliga, Juraj, podpredseda NR SR (2020-12-08):
S reakciou pani poslankyňa Laššáková.
Vašečka, Richard, poslanec NR SR (2013-02-06):
Ďakujem, pani predsedajúca. Milí kolegovia, kolegyne, chcel by som stručne uviesť tento návrh zákona. Týka sa zákona č. 311/2001 Z. z., teda Zákonník práce, ktorý bol nedávno novelizovaný, ale napriek našej snahe a aj iniciatívam školských odborov a ďalších odborných zamestnancov v školstve neprešiel pozmeňujúci návrh, ktorý by mohol upraviť určitú nerovnosť, ktorá je stanovená v § 103, kde sa špeciálne určuje dĺžka dovolenky pre konkrétnych zamestnancov, ktorá sa týka, tak zjednodušene, učiteľov. My navrhujeme, aby sa na koniec tohto zoznamu, kde sa menujú títo ľudia, ktorí majú nárok na vyšší výmer dovolenky, za slová „majstra odbornej výchovy“ vložila čiarka a slová „a vychovávateľa“, a to, aby sa nahradila, teda pardon, a za tie slová by sa vložila čiarka a nahradilo sa to slovami „vychovávateľa a odborného zamestnanca škôl a školských zariadení“. Aby som hneď na začiatku povedal, o čo ide, tak tí odborní zamestnanci v školstve sú psychológ, školský psychológ, školský logopéd, špeciálny pedagóg, školský špeciálny pedagóg, terénny špeciálny pedagóg, liečebný pedagóg a sociálny pedagóg. Títo odborní zamestnanci sú pri kontinuálnom vzdelávaní a odmeňovaní priradení k pedagogickým zamestnancom, na rozdiel od nich ale majú teda výmeru zákona len takú, aká je všeobecne určená v Zákonníku práce. Ja by som vás teda chcel požiadať o podporu a budem len stručný teraz v úvode a prihlásim sa potom ako prvý do rozpravy. Takže teraz som skončil, pani predsedajúca.
Žiga, Peter, podpredseda NR SR (2023-12-12):
Pán minister, nevyrušujte, prosím vás. Čo skáčete do reči, keď chcete, sa prihláste!
J. Laššáková, poslankyňa: (2008-11-27):
Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 65. schôdzi 27. novembra 2008. Uznesením z 27. novembra tohto roku č. 541 odporúčal Národnej rade Slovenskej republiky súhlasiť s návrhom vlády na skrátené legislatívne konanie. Podala som vám informáciu, prosím, pani predsedajúca, otvorte rozpravu.
P. Hrušovský, predseda NR SR: (2003-03-04):
I. Hopta, poslanec: Pán predseda, bez poznámok. Myslím si, že všetci občania Slovenskej republiky veľmi dobre vedia, že zmeny alebo problémy v zdravotníctve nastali až po roku 1989, keď došlo k zmene spoločenského systému a žiadna z ponovembrových vlád nedokázala tieto zmeny alebo problémy vyriešiť.  Ja chcem povedať ešte jednu záležitosť, ako tu hovoril aj pán poslanec Chovanec o tom, že chýbajú  finančné prostriedky  na zdravotníctvo, ja sa pýtam, prečo  potom miliardy korún vynakladáme na vstup do NATO, ktoré podporuje aj strana Smer, respektíve prečo poslanci tejto strany hlasovali za predĺženie pobytu našej jednotky v Afganistane, keď nás to bude tiež stáť desiatky miliónov korún. Ďakujem.
Fitz, Peter, poslanec NR SR (2014-03-25):
Ďakujem pekne, vážená pani predsedajúca. Vážené panie poslankyne, páni poslanci, dovoľte mi ako určenému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona, o divadelnej činnosti a hudobnej činnosti a o zmene a doplnení niektorých zákonov, tlač 819a. Národná rada Slovenskej republiky uznesením č. 1004 z 30. januára 2014 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre kultúru a médiá. Uvedené výbory prerokovali predmetný vládny návrh zákona v stanovenom termíne okrem Výboru Národnej rady SR pre sociálne veci, ktorý rokoval o uvedenom vládnom návrhu zákona až po rokovaní gestorského výboru a prijal uznesenie č. 100 z 18. 3. 2014. Poslanci Národnej rady Slovenskej republiky neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučili schváliť: Ústavnoprávny výbor Národnej rady Slovenskej republiky uznesením č. 394 z 11. marca 2014 so zmenami a doplnkami, Výbor Národnej rady Slovenskej republiky pre kultúru a médiá uznesením č. 130 z 11. marca 2014 s pozmeňujúcimi a doplňujúcimi návrhmi. Výbory Národnej rady Slovenskej republiky prijali šesť pozmeňujúcich a doplňujúcich návrhov, ktoré máte v spoločnej správe v časti č. IV. Gestorský výbor na základe stanovísk výborov, vyjadrených v ich uzneseniach uvedených pod bodom III tejto spoločnej správy a v stanoviskách poslancov odporúča Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne o bodoch 1 až 6 s návrhom schváliť . Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch Národnej rady Slovenskej republiky. Spoločná správa výborov Národnej rady Slovenskej republiky bola schválená uznesením Výboru Národnej rady Slovenskej republiky pre kultúru a médiá č. 140 z 18. marca 2014. Ďakujem, pani predsedajúca, skončil som, otvorte rozpravu.
Belousovová, Anna, poslankyňa NR SR (2010-08-05):
Pán minister, vítam to, že ste vôbec vystúpili, aj keď na rozdiel od vášho predrečníka pána Muňka vaše vystúpenie bolo strašne nekonkrétne. Také, ako je celé programové vyhlásenie vlády, ale ja ho vítam preto, lebo možno sa dočkám konečne odpovede na aspoň tri otázky, ktoré by som vám chcela znovu položiť v súvislosti s kapitolou, teda – ktorú máte vy na starosti – práca, sociálne veci a rodina. V prvom rade spomínate podporu rastu životnej úrovne, pritom vám chýba v tomto dokumente, ktorý vy nazývate programové vyhlásenie vlády, absolútne definícia životnej úrovne alebo vôbec ohraničenie parametrami, ktorými by sa dalo popísať alebo konkrétne ciele, akými spôsobmi chcete zvyšovať životnú úroveň. Čiže neuvádzate žiadny konkrétny motivačný nástroj, ale ani nedefinujete, aké zvýšenie úrovne alebo čo je to, aby sa nejako dalo z toho vyjsť. Čiže len populistické reči. Potom vláda urýchlene prijme opatrenia, ktoré odstránia obmedzenia na investovanie aktív sporiteľov a zároveň zabezpečia dostatočnú ochranu sporiteľov. Vysvetlite mi, ako sa to dá, kde je tá istota, že pri uvoľnení sa prinesú výnosy, pretože nie sú obmedzenia, a vy to tvrdíte v tomto dokumente, že proste obmedzenia pre tých, ktorí hospodária s týmito finančnými prostriedkami. V prípade, že budú použité na podnikanie, ktoré nebude ziskové, potom kto to za dôchodkové spoločnosti tým ľuďom dá? A posledné. Tiež „vláda legislatívne upraví výplatu dôchodkov zo starobného dôchodkového poistenia“. Táto veta z dokumentu, ktorý ste nám predložili, mi dáva za pravdu v tom, čo som pred chvíľočkou povedala. Pretože ak sa bude vyplácať zo starobného dôchodkového poistenia a nie z výnosov, z toho, čo tam tí vkladatelia dali, tak potom akože o čom sú dôchodcovské správcovské spoločnosti?
Mikloško, Jozef, poslanec NR SR (2015-12-01):
Pán poslanec Hlina, tento príspevok nebol zlý, aj keď dovolím si povedať dve kritické poznámky k nemu. Fakt o tom vrtuľníku je podozrivé ticho, ale si myslím, že keby všetky krajiny Schengenu strážili tak svoje hranice, ako my strážime ukrajinskú hranicu, tak by bola bezpečnostná situácia v Európe podstatne lepšia. Horšie je, že to naše susedstvo s Ukrajinou je troška od veci, nás stojí napríklad aj tranzit plynu cez nás, keď naši priatelia nám ho poza chrbát stavajú (Eustream). Ale to nie je k tebe poznámka. Druhá poznámka sa týka toho, že si povedal, že v USA najviac rastie rozpočet na väzenstvo. Ja nie som o tom presvedčený. Amerika má 60-biliónový dlh, to je pravda, ale tam najviac rastie rozpočet na zbrojenie, na predaj zbraní, to je určite jasné. Ja som asi 3- až 5-krát, neviem už presne, koľkokrát to bolo, navštívil najstráženejšie americké väznice. Takže mám dobrý obraz o tom, ako to tam chodí a čo všeličo je tam. Všeličo som o tom písal, to tu nechcem spomínať, ale naozaj Amerika má najviac väzňov na počet obyvateľov určite a ich rozpočet stále stúpa, ale oni sú aj dobrými biznismenmi. Mnohé firmy dávajú pracovať väzňom, lacné pracovné sily, veľmi kvalifikované práce. A tam naozaj si často väznice na seba zarábajú, aj väzni z toho niečo majú. Čiže ten rozpočet nie je najhorší vo väzenstve, ale je napríklad najhorší v armáde, v zbrojárstve. Ďakujem.
Dubačová, Viera, poslankyňa NR SR (2019-01-30):
... ale to, samozrejme, sa už netýka vás. Aké uniformy by ste, pán poslanec, teda chceli navrhnúť nám slniečkarským extrémistom, veľmi by ma to zaujímalo. Verím, že s tým vystúpite a oboznámite nás. Pán poslanec Zelník, v súčasnej situácii, keď tu je anektované, anektovaný Krym, keď armáda, už dnes vieme, ruská pôsobí na východe Ukrajiny, naozaj sa tam vraždia nevinní ľudia, je tam vojna a vy tu vyťahujete akýchsi banderovcov. No potom sa môžeme porozprávať aj o slovenskom štáte a o celej 2. svetovej vojne. Veľmi rada. Ale ja rozprávam o súčasnosti, o súčasnej situácii a o tom, čo sa tu deje a akým vplyvom ruská agresia zasahuje do, do celosvetového pôsobenia. Takže ja by som sa venovala radšej tejto otázke a na to som narážala. (Reakcia z pléna.) Pán poslanec, pán poslanec Hrnko... (Prerušenie vystúpenia predsedajúcim.)
V. Veteška, podpredseda NR SR: (2006-04-20):
Teraz prosím povereného overovateľa, aby informoval o výsledku tajného hlasovania o návrhu na voľbu členov Rady Slovenskej televízie . Nech sa páči. Ľ. Navrátilová, poslankyňa: Zápisnica o tajnom hlasovaní o návrhu na voľbu členov Rady Slovenskej televízie, ktoré sa konalo 20. apríla 2006, obsahuje tieto informácie. Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 125 hlasovacích lístkov, teda na voľbe bolo prítomných 125 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu členov Rady Slovenskej televízie všetci poslanci odovzdali hlasovacie lístky, zo 125 odovzdaných hlasovacích lístkov bolo 19 neplatných, 106 platných. Podľa platných hlasovacích lístkov overovatelia zistili, že pri Márii Biľovej hlasovalo za 39, proti 31, zdržalo sa 36, Oľge Feldekovej hlasovalo za 34, proti 35, zdržalo sa 37, Vladimírovi Gallovi hlasovalo za 40, proti 30, zdržalo sa 36, Ľuborovi Hallonovi hlasovalo za 13, proti 43, zdržalo sa 50, Jozefovi Horváthovi hlasovalo za 25, proti 37, zdržalo sa 44, Andrejovi Hrnčiarovi hlasovalo za 17, proti 40, zdržalo sa 49, Nadi Lazarovej hlasovalo za 18, proti 41, zdržalo sa 47, Ondrejovi Sliackom hlasovalo za 41, proti 25, zdržalo sa 40, Alfrédovi Somogyim hlasovalo za 55, proti 21, zdržalo sa 30, Stanislavovi Žiačikovi hlasovalo za 18, proti 37, zdržalo sa 51. Na voľbu členov Rady Slovenskej televízie je potrebný súhlas nadpolovičnej väčšiny prítomných. Overovatelia konštatujú, že v tajnom hlasovaní nebol nikto zvolený. Vzhľadom na to, že nikto nebol zvolený, bude potrebné vykonať novú voľbu.
P. Paška, predseda NR SR: (2008-09-10):
(Hlasovanie.) 141 prítomných, 114 za, 1 proti, 23 sa zdržalo, 3 nehlasovali. Návrh sme schválili. Pán poslanec Galis v prvom čítaní uvedie hlasovanie o vládnom návrhu zákona o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov , tlač 679.
P. Hrušovský, predseda NR SR: (2003-07-10):
(Hlasovanie.) 124 prítomných, 7 za, 90 proti, 26 sa zdržalo, 1 nehlasoval. Konštatujem, že návrh sme neschválili. Teraz budeme hlasovať samostatne o bodoch, pán spoločný spravodajca. J. Drgonec, poslanec: Pán predseda, prosím, dajte hlasovať o bode 10.
Grendel, Gábor, podpredseda NR SR (2022-05-24):
Ďakujem pekne. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o financovaní voľného času dieťaťa a o zmene a doplnení niektorých zákonov . Vládny návrh zákona má parlamentnú tlač 1028, výsledky rokovania výborov sú v tlači 1028a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil.
Glváč, Martin, podpredseda NR SR (2017-06-20):
Ďakujem. S reakciou, pán poslanec Krajniak.
M. Číž, podpredseda NR SR: (2008-04-11):
Slovo má pán poslanec Zsolt Simon.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 143, za 100, proti 7, zdržalo sa 36 poslancov. Sme v treťom čítaní , pýtam sa, či sa hlási do rozpravy niekto z prítomných poslancov. Nie. Vyhlasujem ju za skončenú. Nech sa páči.
V. Veteška, podpredseda NR SR: (2005-10-26):
J. Elsner, poslanec: Ďakujem, pán predsedajúci. Ja som sľúbil, že nebudem dlho rozprávať, ale vzhľadom na to, že nastala táto skutočnosť, o ktorej sme hovorili, navrhovateľ aj ja, jednoducho dávam procedurálny návrh, aby sa hlasovalo o tom, že predmetný návrh, že rokovanie o predmetnom bode programu sa nebude konať ďalej. Ďakujem veľmi pekne. Teda nebude sa pokračovať v rokovaní o predmetnom návrhu zákona. Ďakujem.
Jurinová, Erika, podpredsedníčka NR SR (2012-10-25):
Ďakujem pekne, pán poslanec. To je posledný prihlásený ústne do rozpravy k tomuto bodu zákona. Neregistrujem žiadne faktické poznámky. Týmto vyhlasujem rozpravu za skončenú. Chce k rozprave zaujať stanovisko navrhovateľ? Nie. Pani spravodajkyňa? Ďakujem pekne. Prerušujem rokovanie o tomto bode programu. Ďalej nasleduje druhé čítanie o návrhu poslancov Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon č. 401/1990 Zb. o meste Košice v znení neskorších predpisov . Návrh zákona je uverejnený pod tlačou 199. Spoločná správa výborov má tlač 199a. Dávam slovo pánovi poslancovi Briximu, aby návrh zákona odôvodnil. Nech sa páči.
Taraba, Tomáš, poslanec NR SR (2021-06-22):
Ďakujem za slovo. K všetkým prí... prí... príspevkom. Tak, vážený pán Baránik, jedna pozitívna informácia pre vás, už Slovensko viac sa rozvrátiť nedá, ako ste ho rozvrátili vy, takže v tomto môžte byť úplne v kľude, pretože vy ste ho rozvrátili nielen po zdravotnej stránke, po ekonomickej, ale aj po právnej. Pán Lehotský, mali by ste počúvať pani Horváthovú, veď ste z jednej koalície, tak hovoríte, že veda hovorí, že ten, kto sa dá zaočkovať, je chránený. Tak ona práve povedala, že oni nevedia, že či ten človek je chránený. Čiže žiadna veda toto nehovorí, že je chránený. Práve preto požadujete, aby neočkovaní nosili rúška, pretože tí, ktorí sú očkovaní, sa boja, že to dostanú druhýkrát od tých, ktorí tie rúška nemajú. Tak ja neviem, čo je na tomto vedecké. Rovnako neviem, čo je vedecké na tom, že prvá vlna COVID-u skončila a 0 % bolo zaočkovaných, druhá vlna skončila, 20 % bolo zaočkovaných. A teraz nám tu vedecky rozprávate, že pokiaľ 80 % Slovákov nebude očkovaných, príde tretia vlna. Ja neviem, kde vidíte v tom vedu, ale, pán Lehotský som rád, že ste sa veľmi výrazne prihlásili práve k tým, to, čo pán Baránik hovoril, k ideológiám, pretože presne komunisti hovorili, že to nie my separujeme ľudí na dobrých a zlých, to oni sami sa separujú. Áno, vy pripravíte zákony, kedy, kedy ľudí dáte do absolútne totalitného postavenia. Poviete im, nech sa páči, slobodne sa môžeš rozhodnúť, či ťa štát bude mať rád, alebo ťa nebudeme mať radi. A problém je, že každý si môže o sám o svojom zdraví rozhodovať tak, ako ho chce. Áno, pani Horváthová, ja aj tie rúška nenosím, dodnes som COVID nemal. Keď ho budem mať, budem sa s ním zápasiť, tak ako moja imunita bude vedieť, ale to, tieto nevedecké pokusy, ktoré tu už vy rok robíte, ktoré, na ktorých veľmi veľa ľudí od vás zbohatlo na konci dňa, pán minister zdravotníctva povedal, že vôbec mu nevadí, že jeho štátny tajomník si tu 600-tisíc mesačne takto prihodil. Tak to je presne to, čo tu vy celý tento rok robíte, aj tieto pokusy na, na zdravých ľuďoch.
Borec, Tomáš, minister spravodlivosti SR (2014-03-26):
Veľmi pekne ďakujem za slovo, pani predsedajúca. Vážené pani poslankyne, páni poslanci, na rokovanie Národnej rady predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon o ochrane osobných údajov a o zmene a doplnení niektorých zákonov. Predloženým návrhom zákona sa zabezpečuje najmä úprava ustanovení súvisiacich s plnením povinností pri spracovaní osobných údajov na strane subjektov, na ktoré sa súčasný platný zákon o ochrane osobných údajov vzťahuje, ako aj zmierňujú sa dopady z hľadiska správneho trestania, pokiaľ dôjde k porušeniu povinností pri spracovaní osobných údajov. Vzhľadom na závažnosť problematiky, ktorú uvedený vládny návrh novely zákona o ochrane osobných údajov upravuje, navrhujem prerokovať tento vládny návrh zákona v skrátenom legislatívnom konaní. Navrhujem, aby sa podľa § 89 ods. 1 zákona o rokovacom poriadku Národnej rady Slovenskej republiky z dôvodu, že hrozia značné hospodárske škody podnikateľským subjektom pôsobiacim v Slovenskej republike, Národná rada Slovenskej republiky uzniesla na skrátenom legislatívnom konaní o vládnom návrhu, ktorým sa mení a dopĺňa teda tento zákon o ochrane osobných údajov. Vláda Slovenskej republiky schválila predmetný návrh zákona, ako aj návrh na skrátené legislatívne konanie k tomuto návrhu zákona na svojom rokovaní dňa 19. marca tohto roku. Tento návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a, samozrejme, súčasne je aj v súlade s právom Európskej únie. Ďakujem pekne, skončil som.
Grendel, Gábor, podpredseda NR SR (2020-09-23):
Pán poslanec, chcete reagovať na faktickú poznámku? Nie. Ako posledný ústne prihlásený v rozprave je pán poslanec Hattas. Nech sa páči.
Jurinová, Erika, podpredsedníčka NR SR (2014-06-06):
Ďakujem pekne. S reakciou na faktickú poznámku, pán poslanec Viskupič.
Richter, Ján, minister práce, sociálnych vecí a rodiny SR (2019-06-27):
Keď hovoríme o zdravotníctve a o sociálnych veciach, naša najväčšia spoločná priorita v súčasnosti je otázka dlhodobo chorých. To znamená riešenie zdravotno-sociálnej oblasti a otázok, ktoré súvisia so zákonom, ktorý pani ministerka pripravuje, resp. je to naše spoločné dielo, aby sa opätovne do zdravotných zariadení vrátili geriatrie, liečebne dlhodobo chorých, jednoducho zariadenia, ktoré boli zrušené a ktoré veľmi chýbajú. V sociálnych zariadeniach nie je možné nahradiť medicínsku zdravotnú starostlivosť a toto je nejaké naše spoločné dielo, odbremeniť sociálne zariadenia od medicínskych úkonov, ktoré je potrebné, aby robili odborníci fundovaní, vyškolení v zdravotníckych zariadeniach. Po troch mesiacoch preliečenia eventuálne môžu títo ľudia prejsť aj do sociálnych zariadení. Možno toľko k tej vašej otázke. Pokiaľ sa týka kapitálových vecí, čo sa týka sociálnych zariadení, v drvivej väčšine nie je zriaďovateľom štát, ale sú buď obce, mestá alebo vyššie územné celky, ale každopádne, a to hovorím úplne otvorene, že tie kapitálové výdaje sú do istej miery podhodnotené v týchto zariadeniach. Žiadalo by si to ďaleko väčšie investície a možno ani nie tak do opráv ako do budovania nových zariadení, pretože ten život si to bude v budúcnosti vyžadovať.
Grendel, Gábor, podpredseda NR SR (2020-11-12):
Panie poslankyne, páni poslanci, v zmysle rokovacieho poriadku vás opäť prosím, aby sme zistili uznášaniaschopnosť parlamentu. Prosím, prezentujme sa. (Prezentácia.) Prítomných 78. Konštatujem, že Národná rada je uznášaniaschopná. Na 17. schôdzi Národnej rady budú overovateľmi poslanci Monika Kavecká a Richard Takáč. Náhradníčkami budú poslankyne Zita Pleštinská a Jana Vaľová. Na dnešnom rokovacom dni o ospravedlnenie požiadali pán poslanec Baška, Ferenčák, Habánik, Hattas, Kollár, Kerekréti, Kubánek, pani poslankyňa Marcinková, pán poslanec Schlosár, pani poslankyňa Šofranko a pán poslanec Urban. Predseda Národnej rady Boris Kollár taktiež bude neprítomný na rokovaní 17. schôdze z dôvodu práceneschopnosti. Program schôdze je navrhnutý tak, ako ste ho dostali v pozvánke. Pristúpime teraz k hlasovaniu k návrhu programu 17. schôdze. Prosím, prezentujme sa a hlasujme. (Reakcia z pléna.) Pardon, ospravedlňujem sa, áno. Procedurálny návrh – pán poslanec Podmanický.
Kočiš, Eduard, poslanec NR SR (2021-11-10):
Veľmi pekne ďakujem za slovo, pán predsedajúci. Na Slovensku ešte stále máme trojdelenie moci, čiže delíme ju na zákonodarnú, výkonnú a na súdnu moc. Poslanci Národnej rady Slovenskej republiky naozaj na seba nemôžu a ani nesmú brať výkon nejakého sudcovského stavu alebo sudcovského talára či sudcovského povolania, ale môžu si uplatniť svoj post ako post zákonodarcu v tomto pléne Národnej rady Slovenskej republiky. A to je úplne legitímne a toto nesmie žiaden kolega z tejto poslaneckej snemovne ani spochybniť, ani nejakým spôsobom napadnúť. Čiže súdy si určite budú robiť svoju povinnosť, ak sa dotknuté alebo príslušné obce na súdy obrátia, ale zároveň zákonodarcovia si majú plniť svoju povinnosť a zodpovedne pristúpiť ku každému jednému predkladanému návrhu zákona. Ak šlo o nejaké pochybenie, poprípade o nejakú korupciu, o tom nech naozaj rozhodnú orgány činné v trestnom konaní a súdy. Čiže obhajovať či jednu, alebo druhú stránku procesnej veci nie je vôbec potrebné. Vraveli ste, pán kolega Dostál, že v podstate vy nikoho neobviňujete, ale obvinil ste vlastne všetkých. Pretože nepovedal ste nič konkrétne na obhajobu niekoho, kto by mal byť vo vašich očiach nevinný, ale zároveň obvinil ste všetkých a to spôsobom takým, že podozrievam iba jedného a kradli všetci. Čiže to je také alibistické, ale to je pre stranu SaS úplne typická taká domnienka. To, čo sa tu stále opakuje, a to, čo sa stále rozpráva, že Úrad pre verejné obstarávanie nepostupuje správne, pretože stále sú tam iba veci „domnievam sa“, „myslím si“, „máme za to“, „predpokladáme“. Toto nie sú konkrétne veci a Úrad pre verejné obstarávanie mal tieto, ak mal pochybnosti, mal to všetko zastaviť a nie potom... (Prerušenie vystúpenia časomerom.)
Hrušovský, Pavol, podpredseda NR SR (2011-05-26):
Prepáčte, pán podpredseda vlády. Páni poslanci, poprosil by som vás, keby ste nediskutovali teraz s členmi vlády a nevyrušovali pána ministra, ktorý odpovedá na otázku pána poslanca Horvátha. Nech sa páči, pán minister.
Kočiš, Eduard, poslanec NR SR (2022-03-15):
Ďakujem pekne za slovo, pán predseda. V žiadnom prípade nemôžem súhlasiť s tým, čo tuná povedali niektorí kolegovia z koaličných radov, že znížením lehoty z 30 dní na 7 dní sa zvýši jednoducho nejaká konkurencieschopnosť zamestnanca, teda zamestnanca s ťažkým zdravotným postihnutím. V žiadnom prípade to tak nie je, pretože ak úrad práce do dnešných dní má stále lehotu rozhodnúť vo svojom konaní do 30 dní, či došlo oprávnene, alebo neoprávnene k rozviazaniu pracovnoprávneho vzťahu, alebo zamestnanecko-zamestnávateľského vzťahu s osobou s ťažkým zdravotným postihnutím, a tieto posúdenia sú naozaj, vážení kolegovia, vážené kolegyne, dosť ťažké a ku každému jednému takémuto posúdeniu treba pristúpiť výsostne individuálne. Čiže kvôli tomu je táto 30-dňová lehota podľa môjho názoru úplne dostačujúca a to, aby táto lehota obmedzovala osobu so zdravotným postihnutím na trhu práce, čiže ako je uvedené, že zamestnávateľ sa radšej rozhodne takúto osobu nezamestnať z dôvodu, že náhodou, ak by sa rozhodol tento zamestnávateľsko-zamestnanecký pomer ukončiť, vznikajú tam rôzne komplikácie, preto chcete skrátiť túto lehotu na 7 dní. Ak je problém niekedy rozhodnúť do 30 dní, tak ja sa pýtam, akým úžasným spôsobom bude vedieť úrad práce rozhodnúť do 7 dní. Jednoducho my sa bavíme o štvornásobnej zníženej lehote. (Reakcie z pléna.) Čiže každý jeden rozumný človek, ktorý sa naozaj dlhodobo pohybuje v sociálnych službách a vie o tejto problematike svoje, nemôže podporiť jednoducho tento návrh, ktorý je možno z nejakej strany myslený aj dobre, ale prakticky osobám s ťažko zdravotným postihnutím jednoducho len ubližuje.
Zelník, Štefan, poslanec NR SR (2017-12-06):
Dajte hlasovať o bode 38 zo spoločnej správy, ktorý žiadala poslankyňa Šebová vyňať na osobitné hlasovanie. Gestorský výbor odporučil schváliť.
Glváč, Martin, podpredseda NR SR (2018-05-15):
Pán poslanec Klus. Pán poslanec Mizík, pardon.
Kaliňák, Robert, podpredseda vlády a minister vnútra SR (2017-03-30):
Ja to vidím tak, že toto tu bola zmienená prognóza.
Viskupič, Marián, poslanec NR SR (2023-02-02):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predseda, prosím, dajte o tomto hlasovať.
P. Paška, predseda NR SR: (2009-09-10):
(Hlasovanie.) 131 prítomných, 82 bolo za, 48 sa zdržalo, 1 nehlasoval. Sme v treťom čítaní a otváram rozpravu. Nie je záujem o vystúpenie v rozprave, preto ju uzatváram a budeme hlasovať.
Bugár, Béla, podpredseda NR SR (2017-10-11):
Nech sa páči, prezentujme sa a hlasujme. (Hlasovanie.) Prítomných 138 poslancov, za hlasovalo všetkých 138. Páni poslanci a panie poslankyne, ešte budeme hlasovať v druhom čítaní o zákone zo 14. septembra 2017 o štátnej cene Jozefa Miloslava Hurbana a štátnej cene Alexandra Dubčeka, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 729). Pán poslanec Senko, nech sa páči, máte slovo.
Burian, Jozef, poslanec NR SR (2017-03-22):
Ďakujem, pán predsedajúci. V rozprave vystúpili štyria poslanci, podali dva pozmeňujúce návrhy. Najprv budeme hlasovať o pozmeňujúcich návrhoch zo spoločnej správy, o bode 1 a 2 spolu s odporúčaním gestorského výboru schváliť.
Grendel, Gábor, podpredseda NR SR (2021-09-24):
Teraz dávam možnosť prihlásiť do rozpravy ústne. Nech sa páči. Nikto. Vyhlasujem rozpravu za skončenú. Chce zaujať stanovisko v záverečnom slovo pán navrhovateľ? Nie. Pán spravodajca takisto nie. Prerušujem rokovanie o tomto bode programu. Pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 18/2018 o ochrane osobných údajov a o zmene a doplnení niektorých zákonov v znení neskorších predpisov. Návrh zákona má parlamentnú tlač 575, spoločná správa výborov má 575a. Dávam slovo pani poslankyni Vladimíre Marcinkovej, aby návrh zákona odôvodnila. Ešte predtým procedurálny návrh pán poslanec Dostál.
P. Hrušovský, predseda NR SR: (2003-04-23):
(Hlasovanie.) 119 prítomných, 85 za návrh, 3 proti, 30 sa zdržalo, 1 nehlasoval. Konštatujem, že vládny návrh zákona o zbraniach a strelive Národná rada schválila. Ďakujem pánovi poslancovi Patakymu. Pánovi ministrovi vnútra za uvedenie piatich vládny návrhov. (Potlesk.) Teraz poprosím pána ministra pôdohospodárstva, aby z poverenia vlády Slovenskej republiky uviedol a odôvodnil vládny návrh zákona o aplikácii čistiarenského kalu a dnových sedimentov pôdy a o doplnení zákona č. 223/2001 Z. z. o odpadoch. Návrh prerokúvame ako tlač 157 v druhom čítaní. Súčasťou návrhu je aj spoločná správa výborov. Nech sa páči, pán minister, máte slovo.
Kotleba, Marek, poslanec NR SR (2021-06-22):
Ďakujem pekne za slovo, pán podpredseda. Pán poslanec, sme si zvykli, že na, na Slovensku sú písané zákony úplne nejasne, aby sa v nich dalo kľučkovať, a presne aj v tomto zákone vidím, že aj v tom vašom pozmeňováku bolo by treba upresniť niektoré pojmy, aby, ak by to išlo do nejakej trestnoprávnej roviny, aby sa dalo o to aj po... oprieť, pretože ak tento zákon pôjde napríklad na Ústavný súd, tak nemôže v žiadnom prípade prejsť, pretože treba si tam riadne definovať niektoré veci, čo to je krátka reťaz napríklad, čo to je nevyhnutný čas. Hej, že napríklad priviazanie psa na nevyhnutný čas. Kto určí, či to bol nevyhnutný čas, alebo to nebol? Ďalšia vec, ak ide o mimoriadne nebezpečného psa, kto určí alebo kto povie, že ten pes je naozaj nebezpečný, pretože je to taký skôr subjektívny pohľad. Pre niekoho to nebezpečný pes je, pre niekoho nebezpečný pes nie je. Čiže podľa mňa tieto výrazy by tam bolo potrebné nejako doplniť alebo nejako to ohraničiť, aby v prípade riešenia nejakého takéhoto problému, aby sa tí ľudia vedeli o ten zákon aj oprieť. Ďakujem pekne.
Grendel, Gábor, podpredseda NR SR (2020-09-24):
Ďakujem pekne. Písomne to mám. Je všeobecný súhlas? (Súhlasná reakcia pléna.) Ďakujem pekne. Pristúpime teda k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch, ktorý prerokúvame v skrátenom legislatívnom konaní, tlač 246. Dávam slovo spoločnému spravodajcovi z výboru pre pôdohospodárstva a životné prostredie poslancovi Vladimírovi Zajačikovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. , tlač 246.)
Stohlová, Tamara, poslankyňa NR SR (2024-01-11):
Ďakujem. Ja som sľúbila, že budem teda pokračovať v tých typoch aj pre bežných ľudí, čo môžu robiť, aby necítili možno tú frustráciu aj z toho, čo tu riešime, aby neprepadali skepse a pasivite, lebo to by bolo to, čo by bolo najhoršie, to, čo by si síce priali, ale ničomu by to nepomohlo. Nedokončila som teda, prečo je také dôležité podporovať neziskové organizácie a médiá. Čiže zopakujem, podľa mňa tie čísla sú naozaj šokujúce. Prispejte médiám a neziskovkám finančne. Štyridsať miliárd našich verejných výdavkov sa aktuálne snaží strážiť asi sto ľudí v organizáciách, ktoré sa venujú témam spravodlivosti a boja proti korupcii s rozpočtom do troch miliónov eur. Vaša pomoc bude cennejšia v čase, kedy vláda mimovládne organizácie spochybňuje, s cieľom vytvoriť priestor pre takú legislatívu, ktorá by mohla obmedziť verejnú kontrolu. Míňajte peniaze v súlade s verejným záujmom. Aj cez bežné nákupy môžete prispieť k spravodlivejšiemu Slovensku, ak okrem ceny a kvality zohľadníte aj charakter vlastníka. Zaujímajte sa o to, aké hodnoty majú vlastníci firiem, v ktorých nechávate svoje peniaze. Vzdelávajte sa vo verejných témach. Veľkým problémom súčasnej doby je množstvo dezinformácií. Skúste si vyhľadávať názory za aj proti v témach, ktoré vás zaujímajú. Hľadajte priamy zdroj týchto informácií, dokumenty, rozhodnutia, zmluvy. Nahlasujte dezinformácie fakecheckingovým platformám. Buďte aktívny vo verejnej kontrole. Trasparent... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-21):
Na vystúpenie pána poslanca s faktickou poznámkou pani poslankyňa Šípošová. Končím možnosť prihlásiť sa s faktickými poznámkami. Nech sa páči, pani poslankyňa, máte slovo.
M. Dzurinda, poslanec: (2007-11-28):
A druhá vec. Myslím si, že by bolo dobré doplniť pána poslanca Mikloša v tom, že, samozrejme, keď triafa do čierneho, vyvoláva to reakciu dotknutých. Napr. chcem sa vyjadriť asi v tom slova zmysle, že, samozrejme, si vážime všetkých poctivých ľudí a nepochybne si vážime všetkých farmárov, ale sme proti tomu, aby sa vyhadzovali peniaze na veľkopanské poľovačky na štátnom alebo napr. na dotovanie vlastných firiem, ako to bolo napr. v oblasti pestovania tabaku, však, pán Záhumenský. Sme za to, aby sa zdroje nerozkrádali, aby sa používali efektívne. A to platí aj pre pôdohospodárstvo, aj pre životné prostredie, pre všetko.
Grendel, Gábor, podpredseda NR SR (2021-02-25):
Pani poslankyňa Sulanová s faktickou poznámkou.
Jurinová, Erika, podpredsedníčka NR SR (2012-09-18):
Vážené panie poslankyne a páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania, najskôr o návrhu na voľbu predsedu Najvyššieho kontrolného úradu Slovenskej republiky . Nech sa páči.
Baláž, Radovan, poslanec NR SR (2018-12-06):
Ďakujem pekne za slovo. Vážené kolegyne, kolegovia, dovoľte mi v krátkosti odôvodniť náš návrh zákona. Účelom tejto novely Trestného poriadku je posilniť rozhodovaciu činnosť orgánov činných v trestnom konaní a súdov pri rozhodovaní o anonymných podaniach. Zrušením doterajšej povinnosti orgánov činných v trestnom konaní a súdov vybavovať aj anonymné podania a podania, ktoré sú označené nepravdivými, neúplnými alebo neoveriteľnými údajmi o totožnosti odosielateľa, prispieť na jednej strane k zefektívneniu orgánov činných v trestnom konaní a súdov a na strane druhej k ochrane práv a zákonným, zákonom chráneným záujmom dotknutých osôb. Uvedené sa týka aj anonymných trestných oznámení. Predkladaný návrh zákona nemá žiadny vplyv na rozpočet verejnej správy, vplyvy na podnikateľské prostredie, ani sociálne vplyvy, vplyvy na životné prostredie a ani vplyvy na informatizáciu spoločnosti. To je všetko, pán predsedajúci, skončil som, ale hlásim sa do rozpravy ako prvý. Ďakujem.
Gašpar, Tibor, podpredseda NR SR (2024-10-23):
Ďakujem. Reagovať bude pán poslanec Štefunko, nech sa páči.
Ďuriš Nicholsonová, Lucia, podpredsedníčka NR SR (2016-10-25):
Ďakujem za vaše vystúpenie, pán poslanec. Evidujem 7 faktických poznámok. Pán poslanec Osuský, Dostál, Krajniak, Grendel, Jurzyca, Kresák a pani poslankyňa Zemanová. Končím možnosť prihlásiť sa s faktickou poznámkou. Pán poslanec Osuský, nech sa páči.
Bittó Cigániková, Jana, poslankyňa NR SR (2021-07-25):
Prosím, dajte hlasovať o návrhu zákona ako o celku s prijatým pozmeňujúcim návrhom. Gestorský výbor odporúča schváliť.
Jarjabek, Dušan, poslanec NR SR (2010-11-03):
Ďakujem za slovo, pán predsedajúci. Pán poslanec Marcinčin, myslím, že práve ste sa stali mediálne čiernou hviezdou tohto parlamentu, okrem iných, samozrejme, preto, lebo už si viem predstaviť zajtra tie titulky v novinách alebo v elektronických médiách: Ani len poslanci za KDH nepodporili zníženie platov poslancov, nechcú si znížiť platiť. No a myslím, že už sa nevie dočkať ani pani redaktorka s tou zjazdovkou (smiech v sále), aby vám mohla... (Smiech rečníka.) ... aby vás mohla dnes v jednom elektronickom médiu natiahnuť práve tak, ako si to všetci tamtí hore určite želajú. Ďakujem za pozornosť.
Ježík, Jozef, poslanec NR SR (2012-10-16):
Pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-06-26):
Pán podpredseda vlády, chcete na to reagovať?